ফের অস্ট্রেলিয়াকে হারিয়ে ফাইনালে পৌঁছল ভারতীয় মহিলা দল!

ওয়েব ডেস্ক : ফের বিশ্বমঞ্চে মেয়েদের জয়জয়কার। দৃষ্টিহীনদের বিশ্বকাপে অস্ট্রেলিয়াকে (Australia) হারাল ভারতের (India) মেয়েরা। ৯ উইকেটে তাঁদেরকে হারিয়ে ফাইনালে পৌঁছলেন বাসন্তী হাঁসদা, গঙ্গা কদমরা। অস্ট্রেলিয়ার বিরুদ্ধে দারুন ইনিংস খেলে ম্যাচের সেরা হন বাসন্তী।

এদিন টসে জিতে ফিল্ডিংয়ের সিদ্ধান্ত নিয়েছিলেন ভারত অধিনায়ক টিসি দীপিকা। অন্যদিকে রাতভর বৃষ্টির কারণে সুবিধা পেয়েছে ব্লু ব্রিগেড। বল হাতে নেমেই দারুণ পারফরম্যান্স করল টিম ইন্ডিয়া (Team India)। এদিন ভারত অধিনায়ক একটি অসাধারণ রান আউট করেছেন। কিন্তু ভারতীয় বোলিংয়ের কাছে দাঁড়াতে পারেননি অস্ট্রেলিয়ার ক্রিকেটাররা। ফলে ২০ ওভারে ১০৯ রান তুলে সক্ষম হয় অজিরা।

আরও খবর : গুয়াহাটিতে বড় রেকর্ড টেম্বা বাভুমার!

আর ব্যাটিংয়ে নেমে দারুন পারফর্ম করলেন ভারতীয় (India) ব্যাটাররা। এদিন ৩১ বলে ৪১ রানের ইনিংস খেলেন গঙ্গা কদম। ৩৯ বলে ৪৫ রান করেন বাসন্তী হাঁসদা। এর পাশাপাশি ৫ বলে ১৬ রানের অসাধারণ ইনিংস খেলেন কে করুণা। এমন পারফরমেন্সের কারণে ১১.৫ ওভারেই রান তুলে নেয় ব্লু ব্রিগেড।

গত ১১ নভেম্বর থেকে দিল্লিতে শুরু হয়েছিল মহিলাদের বিশ্বকাপ (Blind Women’s T20 Cricket World Cup)। এই বিশ্বকাপে খেলা দলগুলির মধ্যে রয়েছে ভারত, নেপাল, পাকিস্তান, শ্রীলঙ্কা, অস্ট্রেলিয়া এবং মার্কিন যুক্তরাষ্ট্র। প্রথম কয়েকটি ম্যাচ হয়েছিল বেঙ্গালুরুতে। তার পরেই কলম্বোয় হচ্ছে নকআউটপর্বের ম্যাচগুলি। দেশের ন’টি রাজ্য থেকে ভারতের জাতীয় দলে সুযোগ পেয়েছিলেন ১৬ জন ক্রিকেটার। সেই রাজ্যগুলি হল কর্নাটক, মহারাষ্ট্র, রাজস্থান, মধ্যপ্রদেশ, অন্ধ্রপ্রদেশ, ওড়িশা, দিল্লি, অসম, বিহার। আর সেই মহিলারাই দৃষ্টিহীনদের মহিলা বিশ্বকাপের ফাইনালে হারালেন অস্ট্রেলিয়াকে।

দেখুন অন্য খবর :